Page:Neil Gow's fareweel.pdf/8

Rh But owre my left shouther I gied him a blink, Lest neibours might say I was saucy; My wooer he caper’d as he’d been in drink, And vow’d I was his dear lassie, dear lassie, And vow’d I was his dear lassie.

I spier’d for my cousin, fu’ cuthie and sweet, Gin she had recover’d her hearin. And how my auld shoon fitted her shachel’d feet, But, heavens! how he fell a swearin, a swearin, But, heavens! how he fell a swearin.

He begged, for Gudesake! I wad be his wife, Or else I wad kill him wi’ sorrow; So e’en to preserve the poor body in life, I think I maun wed him to-morrow, to-morrow, I think I maun wed him to-morrow.